Helge Bengtsson

Helge «Gripen» Bengtsson (født 19. desember 1916 i Malmö, død 2001 i Malmö) var en svensk fotballkeeper.

Bengtsson hadde kallenavnet «Gripen», etter at han i yngre alder jobbet ekstra med utkjøring av varer for familiebedriften Gripen, som var et bryggeri i Malmö. Bengtsson spilte hele karrieren for Malmö FF, fra 1934 til 1951, og han sto i mål da klubben vant sitt første svenske mesterskap i 1944. Han var med da Malmö FF vant ytterligere tre gull, i perioden 1949 til 1951.

I perioden mellom 6. mai 1949 og 3. juni 1951 spilte Malmö FF 51 kamper på rad uten tap i Allsvenskan.

I 1937 spilte Bengtsson på midtbanen i to kamper, hvor han scoret tre mål. Totalt spilte han 501 kamper, samt en internasjonal kamp mot Arsenal i 1939 og en landslagskamp, mot Finland i 1949.

Fra 1951 var Bengtsson styremedlem i Malmö FF, og klubbens lagleder i 1964 til 1965. Han fortsatte senere som trener for Kulladals FF i Malmö, samt for Svedala IF.

Referanser

Eksterne lenker 
 

Svenske fotballspillere
Fotballspillere for Malmö FF
Personer fra Malmö
Fødsler i 1916
Dødsfall i 2001